text: Genvalg til Venstre-udfordrer til Bent Hansen
  14 september 2012 kl. 09.36
  Venstre i Region Midtjylland valgte torsdag aften i Viborg Anne V. Kristensen, 43 år og bosat i Horsens, som hovedudfordrer til nuværende regionsrådsformand Bent Hansen (S) til næste års regionsrådsvalg.
  Spidskandidat Anne V. Kristensen lover patienterne i centrum efter otte års S-ledelse i regionen. 
  Og Venstre er overbevist om, at otte år med socialdemokratisk ledelse er mere end nok for de 1,2 millioner indbyggere i Region Midtjylland. 
  Anne V. Kristensen blev valgt uden modkandidat.
  Anne V. Kristensen lovede forud for opstillingen, at ingen på valgdagen i november 2013 være i tvivl om, i hvilken retning, Region Midtjylland skal bevæge sig, hvis hun fra 1. januar 2014 kan kalde sig regionsrådsformand.
  
  Ingen reel trussel i 2009
  Ved valget i 2009 var Anne V. Kristensen også Venstres spidskandidat - men hun kunne ikke reelt true Bent Hansen på posten som regionsrådsformand, da stemmerne var talt op.
  Anne V.kristensen fik 21.023 personlige stemmer i 2009 mod Bent Hansens 72.665.
  Hun har været medlem af Regionsrådet i Region Midtjylland siden 2005. Siden 2009 har hun været næstformand for Regionsrådet. Fra 2010 næstformand for Danske Regioners sundhedsudvalg.
  